Καρυδόπιτα αφράτη και ζουμερή βήμα βήμα
Καρυδόπιτα αφράτη και ζουμερή με όλα τα μυστικά της για το πιο ζουμερό αποτέλεσμα. Και ξέρετε κάτι; Δεν χρειάζεται καν σιρόπι!
300 γρ. βούτυρο αγελάδος, σε θερμοκρασία δωματίου, κομμένο σε μικρούς κύβους, 300 γρ. ζάχαρη κρυσταλλική, 6 αυγά, κατά προτίμηση βιολογικά, χωριστά τ’ ασπράδια από τους κρόκους, 200 γρ. αλεύρι για όλες τις χρήσεις, 40 γρ. κορν φλάουρ, 100 γρ. καρυδόψιχα, τριμμένη, 100 γρ. καρυδόψιχα, χοντροκομμένη, λίγο βούτυρο + λίγο αλεύρι για τη φόρμα , ζάχαρη άχνη για το πασπάλισμα
Χτυπάμε στον κάδο του μίξερ με το εξάρτημα που λέγεται φτερό το βούτυρο με τα 200 γρ. από τη μετρημένη ζάχαρη. Χωρίς να σταματήσουμε το χτύπημα, ρίχνουμε έναν-έναν τους κρόκους και συνεχίζουμε μέχρι ν’ αφρατέψει το μείγμα.Σταματάμε το χτύπημα, προσθέτουμε το αλεύρι, το κορν φλάουρ και τη σκόνη καρυδιού και ανακατεύουμε με μια σπάτουλα μέχρι να προκύψει ένα ενιαίο μείγμα.Μεταφέρουμε το μείγμα σε ένα μπολ, καθαρίζουμε τον κάδο του μίξερ και χτυπάμε τα ασπράδια με την υπόλοιπη ζάχαρη (100 γρ.) σε σφιχτή μαρέγκα. Η μαρέγκα είναι έτοιμη όταν ανασηκώνοντας το σύρμα δημιουργούνται «μύτες».Ενσωματώνουμε τη μαρέγκα στο μείγμα που φτιάξαμε ανακατεύοντας πολύ απαλά.Προθερμαίνουμε το φούρνο στους 160° - 170° C.Βουτυρώνουμε και αλευρώνουμε μια φόρμα διαμέτρου 22 εκ. Αν έχουμε τσέρκι, το ρυθμίζουμε στη διάμετρο αυτή, το ντύνου- με εξωτερικά με αλουμινόχαρτο και το βάζουμε σε μια λαμαρίνα. Δεν χρειάζεται βουτύρωμα. Γεμίζουμε το σκεύος με το μείγμα.Πασπαλίζουμε την επιφάνεια του γλυκού με τα χοντροκομμένα καρύδια, φροντίζοντας να τα βάλουμε ομοιόμορφα στην επιφάνεια του γλυκού.Ψήνουμε την καρυδόπιτα για περίπου 20 - 30 λεπτά. Βυθίζουμε ένα μαχαίρι στο εσωτερικό της - αν βγει χωρίς υπολείμματα, σημαίνει ότι είναι έτοιμη. Ξεφουρνίζουμε την καρυδόπιτα και την αφήνουμε να κρυώσει.
Καρύδια